దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
మిథాలీ కెప్టెన్సీనే అవమానిస్తావా..?
మిథాలీ రాజ్ కెప్టెన్సీనే ఈ మ్యాచ్ ఫలితాన్ని నిర్ణయించబోతోంది. ప్రస్తుతం చాలా ఆత్మరక్షణ ధోరణిలో ఫీల్డింగ్ మొహరింపు ఉంది. ఎక్కువ మంది
TNN | Updated:
Jul 22, 2017, 12:54PM IST
ఇంగ్లాండ్&zwnj;లో జరుగుతున్న ఐసీసీ మహిళల ప్రపంచకప్&zwnj;లో అద్భుత ఆటతీరుతో భారత్ ఫైనల్ చేరింది. ఆస్ట్రేలియాతో శుక్రవారం ముగిసిన సెమీస్ మ్యాచ్&zwnj;లో హర్మన్&zwnj;ప్రీత్ కౌర్ (171 నాటౌట్: 115 బంతుల్లో 20x4, 7x6) అజేయ శతకం బాదడంతో వర్షం కారణంగా కుదించిన 42 ఓవర్లలో భారత్ 4 వికెట్ల నష్టానికి 281 పరుగులు చేసింది. అనంతరం లక్ష్య ఛేదనలో ఆస్ట్రేలియా మిడిలార్డర్ బ్యాటర్లు విల్లని (75: 58 బంతుల్లో 13x4), బ్లాక్&zwnj;వెల్ (90: 56 బంతుల్లో 10x4, 3x6) మెరుపులు మెరిపించడంతో భారత్&zwnj; శిబిరంలో కంగారు మొదలైంది. ఈ సమయంలో భారత్ కెప్టెన్ మిథాలీ రాజ్ .. ఫీల్డర్లని ఎక్కువగా బ్యాటర్&zwnj;కి సమీపంలో ఉంచుతూ ఒత్తిడి పెంచే ప్రయత్నం చేసింది.
ఈ మ్యాచ్&zwnj;కి కామెంటేటర్&zwnj;గా వ్యవహరించిన సంజయ్ మంజ్రేకర్ .. మిథాలీ రాజ్ కెప్టెన్సీపై పరోక్షంగా విమర్శలు గుప్పిస్తూ వరుస ట్వీట్&zwnj;లు చేశాడు. &lsquo;మిథాలీ రాజ్ కెప్టెన్సీనే ఈ మ్యాచ్ ఫలితాన్ని నిర్ణయించబోతోంది. ప్రస్తుతం చాలా ఆత్మరక్షణ ధోరణిలో ఫీల్డింగ్ మొహరింపు ఉంది. ఎక్కువ మంది సర్కిల్&zwnj; లోపలే ఉంటూ.. బౌండరీలను నిలువరించేందుకు ప్రయత్నిస్తున్నారు&rsquo; అంటూ ట్వీట్ చేశాడు.ఈ మ్యాచ్&zwnj;&zwnj;లో 37వ ఓవర్&zwnj; కొనసాగుతుండగా.. ఇంకా 13 ఓవర్లే మిగిలి ఉన్నాయని.. తర్వాత కొద్దిసేపటికే 12 ఓవర్లే ఉన్నాయంటూ ట్వీట్ చేశాడు. అయితే ఇక్కడ మ్యాచ్&zwnj;ని 42 ఓవర్లకే కుదించిన విషయాన్ని మంజ్రేకర్ మరిచిపోవడండో అభిమానులు సోషల్ మీడియాలో అతనిపై దుమ్మెత్తిపోశారు. &lsquo;సెమీ ఫైనల్లో ఎన్నిసార్లు భారత్ జట్టుకి నువ్వు కెప్టెన్&zwnj;గా పనిచేశావు&rsquo; అని ఒకరు మండిపడగా..&lsquo;నీ కంటే మిథాలీ రాజ్&zwnj;కే కెప్టెన్&zwnj;గా ఎక్కువగా అనుభవం ఉంది&rsquo; అంటూ మరొకరు గుర్తు చేశారు. &lsquo;మ్యాచ్&zwnj;&zwnj;లో అమ్మాయిలు చాలా బాగా ఆడుతున్నారు. నీ సలహా ఏమీ అవసరం లేదు. నువ్వు ఆడిన రోజులతో పోలిస్తే.. వీళ్లే అత్యుత్తమం. మాజీ క్రికెటర్&zwnj;గా నీకున్న గౌరవం కాపాడుకో&rsquo; అంటూ మరొకరు హితవు పలికారు. ఇంగ్లాండ్&zwnj;తో ఆదివారం ఫైనల్లో భారత్ జట్టు లార్డ్స్&zwnj; వేదికగా ఢీకొననుంది.